Biroul permanent

al Parlamentului Republicii Moldova

În conformitate cu prevederile art.73 din Constituţia Republicii Moldova şi a art.47 din Regulamentul Parlamentului se înaintează cu titlu de iniţiativă legislativă proiectul de Hotărîre a Parlamentului privind constituirea Comisiei parlamentare speciale pentru selectarea candidaturilor la funcţia de membru al Comitetului European pentru prevenirea torturii şi a pedepselor sau tratamentelor inumane sau degradante.


Anexă:

1. Proiectul hotărîrii;

2. Nota informativă.

Deputaţii în Parlament:

Proiect
H O T Ă R Î R E 
privind constituirea Comisiei parlamentare speciale 

pentru selectarea candidaturilor la funcţia de membru al
Comitetului European pentru prevenirea torturii şi a 
pedepselor sau tratamentelor inumane sau degradante
În legătură cu expirarea mandatului membrului Comitetului European pentru prevenirea torturii şi a pedepselor sau tratamentelor inumane sau degradante (CPT) din partea Republicii Moldova,

Parlamentul adoptă prezenta hotărîre.

Art.1. – Se constituie Comisia parlamentară specială pentru selectarea candidaturilor la funcţia de membru al Comitetului European pentru prevenirea torturii şi a pedepselor sau tratamentelor inumane sau degradante în următoarea componenţă:
	Preşedinte

	GHIMPU Mihai
	– Fracţiunea parlamentară a Partidului Liberal

	Vicepreşedinte 
	

	PLEŞCA Ion
	– Fracţiunea parlamentară a partidului “Alianţa «Moldova Noastră»”

	Secretar
	

	NEMERENCO Valeriu
	– Fracţiunea parlamentară a Partidului Liberal

	Membri
	

	CORMAN Igor
	– Fracţiunea parlamentară a Partidului Democrat din Moldova

	TĂNASE Alexandru
	– Fracţiunea parlamentară a Partidului Liberal Democrat din Moldova

	ŢURCAN Vladimir
	– Fracţiunea parlamentară a Partidului Comuniştilor din Republica Moldova


 
Art.2. – Lista candidaţilor selectaţi cu materialele adiţionale se vor prezenta Biroului Adunării Parlamentare a Consiliului Europei.
Art.3. – Prezenta hotărîre intră în vigoare la data adoptării.

 

	PREŞEDINTELE PARLAMENTULUI


Notă informativă
În conformitate cu prevederile art.5.1 din Convenţia Europeană pentru prevenirea torturii şi a pedepselor sau tratamentelor inumane sau degradante, membrii Comitetului European pentru prevenirea torturii şi a pedepselor sau tratamentelor inumane sau degradante (CPT) sînt aleşi de către Comitetul de Miniştri al Consiliului Europei cu majoritatea de voturi, de pe o listă de nume întocmită de Biroul Adunării Parlamentare a Consiliului Europei. Fiecare delegaţie naţională la Adunare prezintă trei candidaţi dintre care cel puţin doi au cetăţenia statului respectiv.  
Convenţia Europeană pentru prevenirea torturii şi a pedepselor sau tratamentelor inumane sau degradante la art.4 prevede că Comitetul se compune dintr-un număr de membri egal cu cel al părţilor. Membrii CPT se aleg dintre personalităţile cu o înaltă moralitate, recunoscuţi pentru competenţa lor în domeniul drepturilor omului, sau cu experienţă profesională în domeniile pe care le tratează convenţia nominalizată. Comitetul nu poate cuprinde decât un singur cetăţean din partea aceluiaşi stat. Membrii activează cu titlu individual, sînt independenţi şi imparţiali în exercitarea mandatului lor şi trebuie să fie disponibili pentru îndeplinirea funcţiilor lor în mod efectiv.
Mandatul doamnei RĂDUCANU Tatiana, membru al Comitetului European pentru prevenirea torturii şi a pedepselor sau tratamentelor inumane sau degradante, din partea Republicii Moldova, expiră la 19 decembrie 2009. În legătură cu aceasta se propune un proiect de hotărîre a Parlamentului privind constituirea Comisiei parlamentare speciale pentru selectarea candidaturilor la funcţia de membru al Comitetului European pentru prevenirea torturii şi a pedepselor sau tratamentelor inumane sau degradante.
Deputaţii în Parlament:

